પોરબંદરના બિરલા હોલ ખાતે ધારાસભ્ય બાબુભાઇ બોખીરીયા અને કલેકટર મુકેશ પંડયા, સહિતના મહાનુભાવોએ દીપ પ્રાગટય કરી સ્પર્ધાઓને ખુલ્લી મુકી હતી. પોરબંદર જિલ્લામાં વ્યક્તિગત રીતે ૨૨૫૬ અને ગૃપમાં ૫૧૭ અને ગૃપ મદદનીશ તરીકે ૧૫૧૦ મળી કુલ ૮૪૩૮ સ્પર્ધકોએ વિવિધ વય જૂથમાં ૨૬ કૃતિઓમાં ભાગ લેવા માટે એન્ટ્રી કરાવી હતી. જિલ્લાકક્ષાની સ્પર્ધા તા. ૪ જુલાઇ સુધી ચાલશે. આ પ્રસંગે ધારાસભ્ય અને પુર્વ કેબીનેટ મંત્રી બાબુભાઇ બોખીરીયાએ જણાવ્યું હતું કે જયારથી માનવ જીવનનો ઇતિહાસ જાણવા મળ્યો છે ત્યારથી માનવ જીવનમાં કળા અને ઉત્સવ રહેલા હતા. જિલ્લા રમત–ગમત અધિકારી ભાવેશભાઇ રાવલીયા અને યુવા અધિકારી મનીષભાઇ કમલેશભાઇ અને રમત–ગમત અધિકારીની કચેરીના સ્ટાફ્ે જહેમત ઉઠાવી હતી. નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.